text: Stor interesse for rygestopkurser på Fanø
  23 september 2010 kl. 12.01
  Fanø Kommune har gennem flere år tilbudt rygere hjælp til rygestop.
  Efterårets rygestopkursus overtegnet flere uger inden start.
   
  Fanø Kommune tilbyder gratis rygestopkursus flere gange i løbet af året til alle rygere, der ønsker hjælp til et seriøst rygestopforsøg.
  Man mødes i alt fem gange fra kl. 16 ? 18 i Sundhedshuset, herudover et opfølgnings- møde efter ca. tre måneder. 
  Efterårskurset der starter denne uge er for længst overtegnet, men alle, der har interesse i at tilmelde sig et rygestopkursus kan henvende sig til Sundhedshuset og blive skrevet op på en venteliste.
  